Leonardo Sandri

Leonardo Sandri (født 1943) er en av Den katolske kirkes kardinaler og  erkebiskop tilknyttet den romerske kurie som prefekt for Kongregasjonen for Østkirkene.

Liv og virke
 Bakgrunn
Leonardo Sandri er sønn av Antonio Enrico Sandri og Nella Righi. Han var alumnus ved #Redirect Pontificio Colegio Pío Latino Americano, og studerte ved Det pavelige universitet Gregoriana i Roma, der han ble doktor i kanonisk rett, og senere ved Det pavelige diplomatiske akademi.

Prest
Leandri ble presteviet av erkebiskop Juan Carlos Aramburu den 2. desember 1967, og ble hans sekretær.

I 1974 gikk han inn i Den hellige stols diplomatiske korps.Foruten i Vatikanet tjenestegjorde han først ved Den hellige stols representasjoner i Madagaskar og USA.

Titulærerkebiskop, nuntius til Venezuela
Den 22. juli 1997 utnevnte pave Johannes Paul II ham til titularerkebiskop av Aemona og til apostolisk nuntius i Venezuela. Han ble bispebiet av kardinalstatssekretær Angelo Sodano den 11. oktober samme år. Medkonsekratorer var kardinal Juan Carlos Aramburu, pensjonert erkebiskop av Buenos Aires, og erkebiskop Giovanni Battista Re, substitutt ved Statssekretariatet. Han var den første argentiner som fikk tittelen apostolisk nuntius.
Nuntius til Mexico
Etter to år som nuntius til Venezuela, ble han 1. mars 2000 nuntius til Mexico. I den korte tiden han hadde dette oppdraget var det hans oppdrag å tøyle de meksikanske biskoper fra å engasjere seg i politiske saker.

Senere  i 2000 ble han substitutt ved Statssekretariatet i Vatikanet.

Han ble den 9. juni 2007 gjort til pro-prefekt for Kongregasjonen for Østkirkene. Han ble prefekt i og med sin elevasjon til kardinal.

Kardinal
Den 17. oktober 2007 bekjente pave Benedikt XVI at Sandri ville bli kreert til kardinal ved et konsistorium den 24. november samme år, da fikk han Santi Biaggio e Carlo ai Catinari som titteldiakonia.

Sandri besøkte Det hellige land i februar 2008. I april 2009 klaget han over at så mange kriste emigrerer fra regionen på grunn av konfliktene og de problemer de står overfor. I 2014 krevde han opphør av at kristne i Irak og Syria tvinges til å flytte vekk; han at at mer en 100.000 kristne hadde flyttet fra sine hjem i irakl og «nå vandrer til Erbil under umulige omstendigheter».

I november 2014 opphevet Vatikanet sitt forbud fra 1929 mot prestevielser av gifte østkirkelige katolske menn til prester av østkirkelige kirkelige juristiksjoner utenfgor deres tradisjonelle områder, som for eksempel i USA, Canada og Australia. Kardinal Sandri undertegnet dekretet om dette den 14. juni 2014.

 Episkopalgenealogi 
Hans episkopalgenealogi er:

 Kardinal Scipione Rebiba (1504-1577) 
 Kardinal Giulio Antonio Santori (1532-1602) * bispeviet 1566
 Kardinal Girolamo Bernerio (1540-1611) *1586
 Erkebiskop Galeazzo Sanvitale (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (1623-1698) *1666
 Pave Benedikt XIII (1649-1730) *1675
 Pave Benedikt XIV (1675-1758) *1724
 Pave Klemens XIII (1693-1769) *1743
 Kardinal Marcantonio Colonna (1724-1793) *1762
 Kardinal Hyacinthe-Sigismond Gerdil (1718-1802) *1777
 Kardinal Giulio Maria della Somaglia (1744-1830) *1788
 Kardinal Carlo Odescalchi (1785-1841) *1823
 Biskop Eugène-Charles-Joseph de Mazenod (1782-1861) *1832
 Kardinal Joseph Hippolyte Guibert (1802-1886) *1842
 Kardinal François-Marie-Benjamin Richard de la Vergne (1819-1908) *1872
 Kardinal Pietro Gasparri (1852-1934) *1898
 Kardinal Clemente Micara (1879-1965) *1920
 Kardinal Antonio Samorè (1905-1983) *1950
 Kardinal Angelo Sodano (1927-2022) *1978
 Kardinal Leonardo Sandri (1943-) *1997www.catholic-hierarchy.org sandri, lest 12. oktober 2021

 Referanser 

 Eksterne lenker 
 Biografi på The Cardinals of the Holy Roman Church

Kategori:Personer fra Buenos Aires
Kategori:Argentinske kardinaler
Kategori:Argentinske katolske biskoper
Kategori:Argentinske katolske biskoper utenfor hjemlandet (sendemenn)
Kategori:Argentinske katolske biskoper i den romerske kurie
Kategori:Linjen Rebiba

Kategori:Pavelige nuntier
Kategori:Ambassadører til Venezuela
Kategori:Ambassadører til Mexico
Kategori:Fødsler i 1943